Lakaet e oa bet diaes skipailh Frañs gant ar Rusianed dec’h da noz adarre. Degasomp da soñj e oa bet trec’h ar Rusianed war ar Frañsizianed div wezh da-heul e 1993. Ar skipailh nemetañ eo a oa deuet a-benn da c’hounit ivez e Stad Frañs (3-) da-geñver tro skarzhañ an Euro 2000. Evit gwir ne oa ket deuet a-benn Marcel Dessailly hag e genskipailherien da vezañ mestr war ar Rusianed dec’h da noz. Rampo e oa an daou skipailh an eil gant egile (0-0). Siwazh d’ar Frañsizianed, nac’het en doa an tredeog asantiñ ar pal lakaet e-barzh gant Nicolas Anelka, unan eus an dagerien titlet. D’an 18 a viz Mae e c’hoario skipailh Frañs ouzh hini Belgia. Goude-se e vo embannet roll an 23 footaballer gall a c’hoario da-geñver Kib mell-droad ar Bed 2002.